
Ազգային անվտանգության ծառայությունը ենթադրյալ կաշառք ստանալու պահին ձերբակալել է ՀՀ Արարատի և Վայոց ձորի մարզերի ընդհանուր իրավասության դատարանի դատավոր Լեւոն Արազյանին:


Ըստ ԱԱԾ հաղորդագրության, քրեական գործով անձին տուգանքի դատապարտելու համար դատավորը պահանջել և անձամբ ստացել է 600 ԱՄՆ դոլար գումար։ Գումարի փոխանցումն իրականացվել է Ազգային անվտանգության ծառայության աշխատակիցների օպերատիվ վերահսկողության ներքո: Առերևույթ հանցագործության առթիվ նախապատրաստված նյութերը փոխանցվել են ՀՀ գլխավոր դատախազություն։


Կաշառակեր արազյանի անունը մամուլում հայտնվել է նաեւ նախկինում: Նա Արտաշատի տարածաշրջանում հայտնի բիզնեսմեն է, չնայած, որ փաստացի իրեն պատկանող բիզնեսները գրանցված են հոր կամ կնոջ կամ այլ ազգականների վրա: 
